Legal Document

Category: 29

Text:
9. ΑΝΑΓΚ. ΝΟΜΟΣ υπ’ αριθ. 89 της 31 Ιουλ./1 Αυγ. 1967 (ΦΕΚ Α΄ 132) Περί εγκαταστάσεως εν Ελλάδι αλλοδαπών Εμποροβιομηχανικών Εταιρειών. Αι υπό του παρόντος Α.Ν. προβλεπόμεναι απαλλαγαί από του Φόρου εισοδήματος διατηρούνται εν ισχύϊ μέχρι του χρόνου λήξεώς του, δυνάμει του άρθρ. 23 παρ. 2 Α.Ν. 239/67 (τόμ. 27 σελ. 194,26) και του άρθρ. 15 παρ. 2 περίπτ. θ΄ Ν.Δ. 1077/71 (Τόμ. 27 σελ. 194,36). Άρθρ.1.-Αλλοδαπαί Εμποροβιομηχανικαί Εταιρείαι υπό οιονδήποτε τύπον ή μορφήν λειτουργούσαι νομίμως εν τη έδρα των ασχολούμεναι δε αποκλειστικώς εις εκτέλεσιν εμπορικών εργασιών ων το αντικείμενον ευρίσκεται εκτός της Ελλάδος, δύνανται να εγκαθίστανται εν Ελλάδι κατόπιν ειδικής αδείας παρεχομένης δι’ αποφάσεως του Υπουργού Συντονισμού. Η σχετική αίτησις υποβάλλεται εις την παρά τω Υπουργείω Συντονισμού Υπηρεσίαν Κεφαλαίων Εξωτερικού. Εις την αίτησιν δέον ν’ αναφέρεται η ιθαγένεια της Εταιρείας, ο τύπος υφ’ ον λειτουργεί εν τη Χώρα της έδρας αυτής, η μορφή υφ’ ην θα λειτουργήση εν Ελλάδι, δηλ. ως υποκατάστημα, πρακτορείον ή γραφείον της μητρός εταιρείας, το αντικείμενον αυτής ως και το πρόσωπον του εν Ελλάδι διοικητού αυτής. Η αιτούσα Εταιρεία δέον ωσαύτως να δηλώση αν είναι διατεθειμένη να καταθέση τραπεζιτικήν εγγύησιν ανεγνωρισμένης Τραπέζης του Εσωτερικού ή Εξωτερικού ήτις θα καταπίπτη υπέρ του Δημοσίου εις περίπτωσιν παραβάσεως των διατάξεων του παρόντος εκ μέρους του προσωπικού της. Εντός οκτώ ημερών από της υποβολής της αιτήσεως ο Υπουργός του Συντονισμού αποφαίνεται παραχωρών ή μη την άδειαν εγκαταστάσεως. (Αντί για τη σελ. 74,03(δ) Σελ. 74,03(ε) Τεύχος 717 Σελ. 105 .124. Προστασία κεφαλαίων εξωτερικού 26.Β.δ.7-9 Περί των ορίων (κατωτέρου και ανωτέρου) της κατά το ανωτέρω άρθρ. 1 τραπεζιτικής εγγυητικής επιστολής ως και περί της δυνατότητος αντικαταστάσεως ταύτης δια προσωπικής εγγυήσεως της επιχειρήσεως βλ. άρθρ. 4 του κατωτ. Α.Ν. 378/1968.  «2.Προκειμένου περί εγκαταστάσεων αλλοδαπών πιστωτικών ιδρυμάτων, δια την παροχήν της σχετικής αδείας απαιτείται σύμφωνος γνώμη της Νομισματικής Επιτροπής, η οποία καθορίζει την ακριβή φύσιν των τραπεζικών εργασιών, το αντικείμενον των οποίων θεωρείται ως ευρισκόμενον εκτός Ελλάδος κατά την έννοιαν του παρόντος άρθρου. Τα ως άνω πιστωτικά ιδρύματα υποχρεούνται όπως συμμορφούνται προς τας σχετικάς με την λειτουργίαν των αποφάσει της Νομισματικής Επιτροπής και παρέχουν εις τα όργανα αυτής τα καθοριζόμενα εκάστοτε δια την άσκησιν του σχετικού ελέγχου στοιχεία. Πάσα παράβασις των εν λόγω υποχρεώσεων συνιστά λόγον ανακλήσεως της σχετικής αδείας λειτουργίας, ήτις συντελείται δι’ αποφάσεως του Υπουργού του Συντονισμού κατόπιν συμφώνου γνώμης της Νομισματικής  Επιτροπής». Η παρ. 2 προστέθηκε από την παρ. 1 άρθρ. 15 Νόμ. 876/1979, ΦΕΚ Α΄ 48 (τόμ. 12 σελ. 30,11). Άρθρ.2.-1.Αλλοδαπαί Εμποροβιομηχανικαί Εταιρείαι τυγχάνουσαι της εν τω προηγουμένω άρθρω αδείας εγκαταστάσεως απολαμβάνουν άνευ ετέρας διατυπώσεως των κατωτέρω δασμολογικών, φορολογικών και λοιπών διευκολύνσεων, υπό την προϋπόθεσιν ότι ασχολούνται αποκλειστικώς εις εκτέλεσιν εμπορικών εργασιών το αντικείμενον των οποίων ευρίσκεται εκτός της Ελλάδος. α)Επιτρέπεται η χορήγησις εις το πάσης φύσεως αλλοδαπόν προσωπικόν των εταιρειών τούτων αδείας εργασίας και παραμονής εν Ελλάδι δια χρονικόν διάστημα μέχρι δύο ετών δυνάμενον να παραταθή επί ίσον χρόνον με δυνατότητα πολλαπλών εισόδων και εξόδων εκ της Χώρας. Σχετικώς με την χορήγησιν αδείας εργασίας και παραμονής εν Ελλάδι εις το κατά το ανωτέρω εδάφ. α΄ αλλοδαπόν προσωπικόν και την δυνατότητα παρατάσεως ταύτης ανά διετίαν απεριορίστως βλ. και παρ. 1 άρθρ. 3 του κατωτ. Α.Ν. 378/1968. β)Επιτρέπεται η χορήγησις εις το αυτό ως άνω προσωπικόν πιστοποιητικού φορολογικής ενημερότητος ισχύοντος επί έν έτος. γ)Απαλλάσσονται της καταβολής δασμών και των παρομαρτούντων τούτοις φόρων, τέλους χαρτοσήμου, εισφοράς, φόρου κύκλου εργασιών, φόρου πολυτελείας και παντός εν γένει δικαιώματος ή κρατήσεως υπέρ του Δημοσίου ή οιωνδήποτε υφισταμένων ή επιβληθησομένων εν τω μέλλοντι δια τα εκ του εξωτερικού εισαγόμενα πάσης φύσεως είδη αναγκαιούντα δια τον εξοπλισμόν των εν Ελλάδι γραφείων των. Σελ. 74,04(ε) Τεύχος 717-Σελ. 106 δ)Απαλλάσσονται από του φόρου εισοδήματος ως και παντός εν γένει τέλους, φόρου, εισφοράς ή κρατήσεως υπέρ του Δημοσίου ή οιουδήποτε τρίτου υφισταμένου ή επιβληθησομένου εις το μέλλον δια το εισόδημα αυτών το κτώμενον εξ εργασιών, ων το αντικείμενον ευρίσκεται εκτός των ορίων της Ελληνικής Επικρατείας. Της αυτής απαλλαγής τυγχάνει και άπαν το αλλοδαπόν προσωπικόν των επιχειρήσεων τούτων, το μη μονίμως διαμένον εν Ελλάδι, δια τας κτωμένας παρ’ αυτού αποδοχάς εκ παροχής υπηρεσιών αφορωσών εις την εκτέλεσιν των αυτών ως άνω εργασιών. «Η αληθής έννοια του άρθρ. 2 παρ. 1 εδάφ. (δ) περίοδος πρώτη του Α.Ν. 89/1967 είναι ότι αι υπαχθείσαι ή εφεξής υπαγόμεναι εις τας διατάξεις του Α.Ν. 89/1967 εμποριοβιομηχανικαί εταιρείαι ή ναυτιλιακαί επιχειρήσεις απαλλάσσονται του φόρου εισοδήματος ως και παντός τέλους εισφοράς ή κρατήσεως υπέρ του Δημοσίου ή τρίτου υφισταμένου ή επιβληθησομένου εις το μέλλον δια το εισόδημα το κτώμενον εξ όλων των δραστηριοτήτων αυτών των εγκρινομένων δια της παρεχούσης την άδειαν εγκαταστάσεως ή δια της υπαγούσης αυτάς εις τας διατάξεις του Α.Ν. 89/1967 υπουργικής αποφάσεως». (άρθρ. 2 παρ. 1 Α.Ν. 378/1968). «Η αληθής έννοια του άρθρ. 2 παρ. 1 εδαφ. (δ) περίοδος δευτέρα του Α.Ν. 89/1967 είναι ότι, της φορολογικής ταύτης απαλλαγής απολαύουσιν άπαντες οι ξένης εθνικότητος υπάλληλοι των αλλοδαπών τούτων εμποροβιομηχανικών ή ναυτιλιακών επιχειρήσεων οι κατέχοντες αρμοδίως εκδεδομένην και εν ισχύϊ τελούσαν άδειαν εργασίας και παραμονής εν Ελλάδι κατά τας διατάξεις του άρθρ. 2 παρ. 1 εδάφ. (α) του Α.Ν. 89/1967 και του παρόντος». (Άρθρ. 2 παρ. 2 Α.Ν. 378/1968). Δια του εδαφ. δ΄ της παρ. 1 του άρθρ. 29 Νόμ. 27/1975 (τόμ. 27 σελ. 66,57) κατηργήθησαν αι διατάξεις του ανωτέρω εδαφ. δ΄, ως ηρμηνεύθησαν δια της παρ. 2 του άρθρ. 2 Α.Ν. 378/1968 (κατωτ. αριθ. 11), όσον αφορώσιν μόνον την προβλεπομένην απαλλαγήν από του φόρου εισοδήματος και των τελών χαρτοσήμου των εν Ελλάδι κτωμένων αποδοχών του αλλοδαπού προσωπικού των επιχειρήσεων των υπαγομένων εις τας διατάξεις των νόμων τούτων. .125. 26.Β.δ.9 Προστασία κεφαλαίων εξωτερικού 26.Β.δ.9 Προστασία κεφαλαίων εξωτερικού ε)Επιτρέπεται η ατελής εισαγωγή και κυκλοφορία αυτοκινήτου ιδιωτικής χρήσεως εις το υπαλληλικόν προσωπικόν των ως άνω εταιρειών άνευ υποχρεώσεως σφραγίσεως κατά την έξοδον εξ Ελλάδος, εφ’ όσον βεβαιούται υπό της εις ην υπηρετεί ο υπάλληλος εταιρείας ότι η έξοδος είναι προσωρινή και η σύμβασις προσφοράς των υπηρεσιών του υπαλλήλου προς την εταιρείαν διατηρείται εν ενεργεία. Ομοίως επιτρέπεται η ατελής εισαγωγή της οικοσκευής των αλλοδαπών υπαλλήλων κατά την διάρκειαν της εν Ελλάδι παραμονής αυτών, επί τη προσαγωγή βεβαιώσεως της εταιρείας ότι τα εισαχθησόμενα είδη αποτελούν οικοσκευήν του υπαλλήλου της. Σχετικώς με το δικαίωμα ατελούς εισαγωγής και κυκλοφορίας αυτοκινήτων Ι.Χ. Βλ. και παρ. 2 άρθρ. 3 του κατωτ. Α.Ν. 378/1968. Επέκτασιν των διατάξεων του ανωτέρω εδαφ. ε΄ και προκειμένου περί του επιστημονικού, αλλοδαπής υπηκοότητος, προσωπικού των εγκαθισταμένων εν Ελλάδι αστρονομικών σταθμών και αστεροσκοπείων βλ. εν παρ. 2 άρθρ. 2 Ν.Δ. 297/1969 (τόμ. 30Α σελ. 484,19). Αι διατάξεις του ανωτέρω εδαφ. ε΄ κατηργήθησαν καθ’ ο μέρος αφορούν την απαλλαγήν των αυτοκινήτων ιδιωτικής χρήσεως εκ των τελών κυκλοφορίας, δια του εδαφ. β΄ της παρ 1 του άρθρ. 29 Νόμ. 27/1975 (τόμ. 27 σελ. 66,57). ς)Επιτρέπεται εις τας ως άνω αλλοδαπάς επιχειρήσεις όπως ταχυδρομούν συστημένας επιστολάς εις το εξωτερικόν άνευ προσκομίσεώς των εις το ταχυδρομείον προς έλεγχον, εφ’ όσον επί του φακέλλου αναγράφεται η ταυτότης της αποστελλούσης εταιρείας και έχει τεθεί η σφραγίς αυτής και η μονογραφή του Διευθυντού της. Το προνόμιο ταχυδρόμησης συστημένων επιστολών που προβλεπόταν από το εδάφιο αυτό χωρίς προσκόμισή τους στο ταχυδρομείο για έλεγχο καταργήθηκε από το άρθρ. 22 παρ. 2 Νόμ. 1262/1982 τόμ. 13 σελ. 86,326 για το σύνολο των εταιρειών και επιχειρήσεων που έχουν ήδη ή θα εγκατασταθούν με βάση τους Α.Ν. 89/1967 και Α.Ν. 378/1968. ζ)Επιτρέπεται η εισαγωγή και εξαγωγή άνευ οιασδήποτε διατυπώσεως υπό των αυτών εταιρειών δειγμάτων και διαφημιστικού υλικού άνευ εμπορικής αξίας. Εν αμφιβολία αι αρμόδιαι αρχαί οφείλουν να ζητούν βεβαίωσιν περί τούτου της ενδιαφερομένης εταιρείας. Επιτρέπεται η υπερωριακή απασχόλησις του πάσης φύσεως προσωπικού των εταιρειών αυτών, εφ’ όσον ήθελον απαιτήσει τούτο αι ανάγκαι αυτών υπό τον όρον της καταβολής εις το ούτω απασχοληθησόμενον προσωπικόν της υπό των κειμένων Νόμων προβλεπομένης αποζημιώσεως. η)Αι περί τηρήσεως βιβλίων εις Ελληνικήν γλώσσαν διατάξεις του άρθρ. 53α του νόμ. 2190, «περί Ανωνύμων Εταιρειών» δεν έχουσιν εφαρμογήν εν προκειμένω. 2.Είδη ατελώς εισαχθέντα κατά τα εδαφ. γ΄ και ε΄ της παρ. 1 του παρόντος άρθρου δύνανται να επανεξαχθώσιν ελευθέρως ή τη εγκρίσει των Υπουργών του Συντονισμού και Οικονομικών να μεταβιβασθώσιν εις έτερα πρόσωπα δικαιούχα της αυτής ατελείας. Εξαιρέσει των περιπτώσεων τούτων τα περί ων η παρούσα παράγραφος είδη διατιθέμενα τυχόν εν Ελλάδι κατά τον χρόνον της οριστικής αποχωρήσεως εκ της Χώρας του δικαιούχου της ατελείας, υπόκεινται εις την καταβολήν των κεκανονισμένων δασμών κλπ. 3.Ο τύπος και το ποσόν της τυχόν απαιτηθησομένης υπό του Υπουργού Συντονισμού εγγυητικής επιστολής καθορίζεται δι’ αποφάσεώς του μετά πρότασιν της ενδιαφερομένης εταιρείας και γνώμην της υπηρεσίας κεφαλαίων εξωτερικού και του παρά τω Υπουργείω Συντονισμού Νομικού Συμβούλου του Κράτους. Περί του κατωτέρου και ανωτέρου ορίου της κατά την ανωτέρω παρ. 3 τραπεζιτικής εγγυητικής επιστολής ως και περί της δυνατότητος αντικαταστάσεως ταύτης δια προσωπικής εγγυήσεως της επιχειρήσεως βλ. άρθρ. 4 του κατωτ. Α.Ν. 378/1968. Για την προοδευτική κατάργηση των δασμολογικών απαλλαγών των άνω εμποροβιομηχανικών εταιρειών για τα είδη που εισάγονται από τρίτες προς την ΕΟΚ χώρες βλ. άρθρ. 80-82 Νόμ. 1402/1983 (ΦΕΚ Α΄ 167), (τόμ. 30, σελ. 226,539). Άρθρ.3.-1.Δια Β.Δ/τος εκδιδομένου προτάσει των Υπουργών Συντονισμού και Οικονομικών δύναται να παρασχεθώσιν και άλλα προνόμια και διευκολύνσεις εις τας εν άρθρ. 1 του παρόντος αλλοδαπάς εμποροβιομηχανικάς εταιρείας και να ρυθμισθώσιν αι λεπτομέρειαι της εφαρμογής αυτού. 2.Άπασαι αι Δημόσιαι Υπηρεσίαι και Αρχαί, δέον να παρέχουν αμελλητί πάσαν σχετικήν πληροφορίαν και συνδρομήν εις την παρά τω Υπουργείω Συντονισμού Υπηρεσίαν Κεφαλαίων Εξωτερικού, εξασφαλίζουσαι την απρόσκοπτον εφαρμογήν του παρόντος Νόμου. Άρθρ.4.-Δια του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως, δεν θίγονται αι διατάξεις του άρθρ. 9 του Νόμ. 4171/1961 «περί λήψεως γενικών μέτρων προς υποβοήθησιν της αναπτύξεως της οικονομίας της Χώρας» και αι διατάξεις του άρθρ. 50 του Νόμ. 2190/1920 «περί Ανωνύμων Εταιρειών». Εις τον Πρόεδρον του Ημετέρου Υπουργικού Συμβουλίου, ανατίθεται η δημοσίευσις και η εκτέλεσις του παρόντος. Δυνάμει της υπ’ αριθ. Ε΄ 4898 της 8/20  Μαρτ. 1968 αποφ. Υπ. Οικονομικών (ΦΕΚ Β΄  144) αρμόδιος Οικον. Έφορος δια την παρακολούθησιν     των,      εκ      της      κειμένης      φορο(Αντί για τη σελ. 74,041(α) Σελ. 74,041(β) Τεύχος ΣΤ92-Σελ. 101 .126. Προστασία κεφαλαίων εξωτερικού 26.Β.δ.9 λογικής νομοθεσίας, απορρεουσών φορολογικών υποχρεώσεων, πέραν των υπό του Α.Ν. 89/1967 παρεχομένων απαλλαγών, των εγκαθισταμένων εν Ελλάδι αλλοδαπών εμποροβιομηχανικών επιχειρήσεων ωρίσθη ο κατά τόπον αρμόδιος Οικον. Έφορος δια το φορολογικόν Έλεγχον των Ανωνύμων Εταιρειών. Δυνάμει της υπ’ αριθ. Ε. 13992 της 30 Ιουλ./22 Αυγ. 1968 αποφ. Υπ. Οικονομικών (ΦΕΚ Β΄ 399), (συμπληρωματικής της ανωτέρω) ης η ισχύς ανατρέχει εις τον χρόνον ισχύος του Α.Ν. 89/1967 αρμόδιος οικον. Έφορος δια την παρακολούθησιν των φορολογικών υποχρεώσεων των εγκαθισταμένων εν Ελλάδι αλλοδαπών Ναυτιλιακών Επιχειρήσεων ή μικτών τοιούτων, ων κλάδος είναι ναυτιλιακός, είναι ο κατά τόπον αρμόδιος Οικον. Έφορος δια την φορολογίαν των πλοίων. Ομοίως δυνάμει της υπ’ αριθ. Ε. 20285 της 26 Νοεμ./12 Δεκ. 1968 αποφ. Υπ. Οικονομικών (ΦΕΚ Β΄ 694), συμπληρωματικής των ανωτέρω, ης η ισχύς ανατρέχει εις τον χρόνον δημοσιεύσεως του Α.Ν. 378/1968 αρμόδιος Οικον. Έφορος δια την φορολογίαν, παρακολούθησιν και έλεγχον των φορολογικών υποχρεώσεων πέραν των υπό των Α.Ν. 89/67 και 378/68 παρεχομένων απαλλαγών και των υπαχθεισών εις τας διατάξεις των ως άνω Α. Νόμων ημεδαπών ναυτιλιακών επιχειρήσεων ή μικτών τοιούτων, ων κλάδος είναι ναυτιλιακός, είναι ο κατά τόπον αρμόδιος Οικον. Έφορος δια την φορολογίαν των πλοίων.